**У К А З А Н И Я З А У Ч А С Т И Е В К О Н К У Р С**

**за наем на недвижим имот**

1. **ОФЕРТА**: Кандидатите за участие в конкурса представят в запечатан плик предложението си. На плика сe изписва терена с площ, за който/които участват, както и от кого изхожда предложението. Последното следва да съдържа:

1. документ за представителна власт на лицето, подписало предложението, когато се подава от пълномощник;

2. заверено от кандидата копие на данъчна регистрация и регистрация по ЗДДС, когато това е приложимо;

3. документ за внесен депозит за участие – заверено от кандидата копие;

4. документ за закупена документация – заверено от кандидата копие;

5. оферта, включваща предложение за месечна наемна цена с включен ДДС;

6. декларации от кандидатите по условията на конкурса, посочени в т.8.

7. Други условия в съответствие с целите на конкурса:

8.1. Дружеството, като наемодател не допуска пренаемане на имота от други физически или юридически лица, както и преотстъпване дейността на наемателя на друг ползвател. Спазването на това изискване кандидата удостоверява с декларация.

8.2. Срок за ползване на имотите – **две години**. Спазването на това изискване кандидата удостоверява с декларация.

8.3. Имотите да се използват съобразно предвидения срок, а след изтичането му и желание от наемателя – да се участва в провеждането на нова процедура по реда и условията на Правилник за прилагане на Закона за публичните предприятия.

8.4. Закупуването и монтирането на контролно-измервателни уреди /топломер, водомер, електромер/, ако са необходими такива, са за сметка на наемателите. Заплащането на потребените консумативи са за сметка на наемателите.

8.5. Имотите да се използват по начина, предвиден в описанието им и да не се преотдават без съгласието на Наемодателя.

8.6. Всички такси и разноски по издаване на разрешения за ползване, употреба и др., касаещи използването на имотите са за сметка на Наемателя;

8.7. Наемателят следва да заплати авансово **две наемни месечни вноски** при подписване на договора. Последните подлежат на възстановяване след прекратяване на договора и изплащане на всички дължими от наемателя суми, възникнали до момента на прекратяване на договора.

9. Документ за липса на просрочени задължения към „УМБАЛ Д-р Георги Странски” ЕАД – издава се от Финансовата служба на лечебното заведение.

10. Проект на договора с попълнена паспортна част;

Документът по т.5, упоменат по-горе, се поставя в отделен запечатан плик с надпис „предлагана цена”, а всички останали документи се поставят в друг плик с надпис „документи за участие”. Двата плика – плик с „документи за участие” и плик с „предлагана цена” се поставят в един общ плик, върху който трябва да е отбелязано наименованието на участника и терена с площ, за който е подадена офертата.

Когато предложението се подава в деловодството на дружеството, но не е лично от участника, е необходимо пликът с офертата да е придружен от отделно изрично писмено пълномощно на лицето, което подава заявлението от представителя на участника /не е нужно да е с нотариална заверка на подписа/.

Когато се подава лично от материално отговорното лице се представя идентификационната карта на дружеството /БУЛСТАТ карта/ и лична карта на лицето.

1. **ПРОЦЕДУРА: Наддаването е тайно. Разглеждането на постъпилите оферти от** Конкурсната комисия е на закрито заседание. Класирането се извършва съобразно степента на удовлетворяване на конкурсните условия. Комисията предлага на Изпълнителния директор на лечебното заведение да определи участника/ците, класиран/и на първо място за спечелил/и конкурса.
2. По преценка на Изпълнителния директор, дружеството има право да изиска от участниците да представят допълнения и/или изменения на предложенията, съобразно целите на конкурса, както и да проведе преговори с класираните кандидати.

Класацията и изборът в този случай се извършват въз основа на допълнените и/или изменените предложения.

1. **Критерий за оценка – „най-висока предложена цена”.** За спечелил конкурса се обявява кандидатът, чието предложение най-пълно удовлетворява конкурсните условия.
2. **Уведомяване за класирането** - Кандидатите се уведомяват за класирането и резултатите от конкурса. Депозитите за участие на всички участниците се задържат до сключване на договора със спечелилия конкурса. В срок от 7 (седем) работни дни от сключването на договора, депозитите за участие на останалите участници се освобождават. Спечелилият конкурса, при сключване на договора, следва да е заплатил авансово две наемни вноски по договора, след което депозитът му се прихваща от първата наемна вноска.
3. **Срок за сключване на договор** **с класирания кандидат**: до 1 /един/ месец от утвърждаване на протокола с класираните на първо място участници за отделните терени. Договорът следва да бъде нотариално заверен като всички разходи и такси, свързани с нотариалната заверка, са за сметка на НАЕМАТЕЛЯ.

Ако класираният на първо място участник, откаже да сключи договора или в срок до един месец не представи изисканите документи за сключване на последния, се поканва следващият участник в класирането за сключване на договора.

На отказалия да сключи договор участник или в срока, определен за това определеният за наемател не се яви, за да сключи договор, се счита че е налице отказ за сключване на последния и в тези случаи депозитът за участие не подлежи на възстановяване, а се усвоява от Наемодателя. В случай, че и вторият класиран участник се откаже от сключване на договор, неговият депозит също се задържа, като процедурата се повтаря с всеки класиран участник по низходящ ред.

1. **СЪДЪРЖАНИЕ НА ДОКУМЕНТАЦИЯТА:**

 - решение за откриване на конкурсната процедура;

 - обявление;

 - указания за участие в конкурса;

 - оферта – по образец;

 - декларация по условията на конкурса (образец);

 - проект на договор за наем.